
Xesús quérete e chámate.
Déixate PESCAR por El!



1. VER: Un día de pesca.

-Imaxínate que alguén vos invita a facer unha xornada de pesca no río. Explícavos como poñer o cebo, botar a cana, esperar con calma, recoller os peixes. Seguramente o primeiro día non pescaredes demasiado. Pero se insistides ou se alguén vos anima a seguir, iredes aprendendo e é posible que a pesca sexa abundante.

Coñeces a algún pescador? 
É dura a vida nun barco de pesca? 
Que lles pasa a veces? Visitastes algún acuario?


2. XULGAR: Xesús necesita pescadores.
- No evanxeo de hoxe, Xesús ve aos pescadores que non tiveron éxito na pesca e pídelles que boten as redes de novo. Pedro dille: “no teu nome botarei as redes”. E “capturaron unha gran cantidade de peces”. Logo “Xesús chama a Pedro, Santiago e Juan a ?ser mariñeiros de homes”.

QUE NOS QUERE DICIR?

*Que Xesús segue chamando hoxe para ser dos seus. Entón tocoulle a Isaías (1ª lectura) ou a Pedro, Santiago e Xoán (evanxeo). Necesítanos como sacerdotes, relixiosos, catequistas, bos cristiáns, testemuñas alegres…

*Que Xesús quere que botemos as redes “no seu nome”. Non nos desanimemos. Sigamos vivindo a fe, evanxelizando, sementando… non coas nosas forzas senón “no seu nome”. El fará o milagre dunha pesca abundante.

*Que quere “pescarnos”. Quere que sexamos eses peixes únicos, de cores en cuxo interior hai moita luz e un mar de vivencias que “saltan” á vida eterna (non peixes incoloros). Quere que caiamos nunha rede de relacións que nos levan a vivir a fraternidade. Lánzanos como misioneiros da misericordia do Reino. Ábrenos as portas e redes do seu corazón misericordioso… Onde habitaremos 

  				Queres ser pescado por Xesús? 
Que che da a cambio?


3. ACTUAR: Déixate pescar por El. 
- Facemos un cartel con peixes de cores cos nosos nomes e a frase: “Déixate pescar por Xesús”. Para que me quere pescar El? En que podo axudalo?

- O evanxeo é un deses que, facilmente, pode ser representado: o mar (o mundo, a  sociedade, os problemas); a barca (a igrexa; sacerdotes, catequistas, mozos) e Xesús  que ilumina e resolve todo coa forza da súa Palabra. Un grupo de nenos ou de mozos simulando as ondas poden representar ao odio, a tristeza, o egoísmo, as guerras. E, outros máis, son enviados no nome do Señor…pescando, no medio de todo, o perdón, a alegría, a caridade ou a paz. 

-Pódese traballar a Campaña contra o Fame de Mans Unidas: buscamos os Dereitos humanos e vemos cales non cumprir, ou descubrimos a situación da muller (vídeo “A muller do s. XXI”) vendo como podemos colaborar. Hoxe Xesús chámanos a botar as redes, a ser mariñeiros dun mundo sen fame, con igualdade. Lemos a bendición da mesa sempre..          


En que poderías mellorar? 








A PALABRA


SAÍAS 6, 1-2a. 3-8: Aquí estou, mándame.

 	
  	O ano da morte do rei Ozías, vin o Señor sentado sobre un trono alto e excelso: a orla do seu manto enchía o templo. 

  Xunto a el estaban os serafíns, e gritábanse un a outro dicindo: «Santo, santo, santo é o Señor do universo, chea está a terra da súa gloria!».
  	
  	Tremían as xambas e os limiares ao clamor da súa voz, e o templo estaba cheo de fume. 

  	Eu dixen: «Ai de min, estou perdido! Eu, home de beizos impuros, que habito no medio de xente de beizos impuros, vin cos meus ollos o Rei, Señor do universo».

  	Un dos seres de lume voou cara a min cunha ascua na man, que tomara do altar cunhas tenaces; aplicouna á miña boca e díxome: «Ao tocar isto os teus beizos, desapareceu a túa culpa, está perdoado o teu pecado».

  	Entón escoitei a voz do Señor, que dicía: «A quen enviarei? E quen irá por nós?». Contestei: «Aquí estou, mándame». 

 	Palabra do Señor.


SALMO 137: 

Diante dos anxos tocarei para ti, Señor.


1 CORINTIOS 15, 3-8. 11 (BREVE): Predicamos así, e así créstelo vós.


LUCAS 5, 1-11: Deixándoo todo, seguírono. 

	
Narrador: Naquel tempo, a xente apiñábase a carón de Xesús para oír a palabra de Deus. Estando el de pé xunto ao lago de Xenesaré, viu dúas barcas que estaban na beira; os pescadores, que desembarcaran, estaban lavando as redes. Subindo a unha das barcas, que era a de Simón, pediulle que a apartase un pouco de terra. Desde a barca, sentado, ensinaba á xente. Cando acabou de falar, dixo a Simón: 

Xesús: -«Rema mar a dentro, e botade as vosas redes para a pesca».
Narrador: Respondeu Simón e dixo:
Pedro: -«Mestre, estivemos faenando toda a noite e non recollemos nada; pero, pola túa palabra, botarei as redes».

Narrador: E, postos á obra, fixeron unha redada tan grande de peixes que as redes comezaban a rebentarse. Entón fixeron acenos aos compañeiros, que estaban na outra barca, para que viñesen botarlles unha man. Viñeron e encheron as dúas barcas, ata o punto de que case se afundían. Ao ver isto, Simón Pedro botouse aos pés de Xesús dicindo:
Pedro: -«Señor, apártate de min, que son un home pecador». 

Narrador: E é que o estupor apoderouse del e dos que estaban con el, pola redada de peixes que recolleran; e o mesmo pasáballes a Santiago e Xoán, fillos de Zebedeo, que eran compañeiros de Simón. E Xesús díxolle a Simón: 
Xesús: -«Non temas; desde agora serás pescador de homes».
Narrador: Entón sacaron as barcas a terra e, deixándoo todo, seguírono. 
               Palabra do Señor.                        
                                                          
                                    (Narrador, Xesús, Pedro).




